Robert De Niro

Robert Mario De Niro Jr.http://www.facebook.com/pages/Robert-Mario-De-Niro-Jr-Robert-de-Niro/26053530685 (* 17. August 1943 in New York) is en US-amerikaanschen Schauspeler, Speelbaas un Filmproduzent mit irisch-italieensche Afstammen. He hett al tweemol den Oscar wunnen un gellt as een vun de rutragensten Charakterdorstellers vun’n hüütigen US-amerikaanschen Film.

 Leven 
Robert De Niro is de Söhn vun en New Yorker Künstlerfamilie. Sien Mudder Virginia Admiral weer Malersche, sien Vadder Robert weer Maler, Bildhauer un Dichter. Opwassen is he in’n Stadtdeel Little Italy in Manhattan. Al mit teihn Johren stünn he as de bange Lööw in The Wonderful Wizard of Oz op de Bühne. Mit sössteihn hett he bi en Tourneetheater sien eerst Geld mit de Schauspeleree verdeent.

De eerste Film vun De Niro weer The Wedding Party, den Brian De Palma 1963 dreiht hett, aver eerst 1969 wiest worrn is. Internatschonal bekannt worrn is he 1973 mit sien Portrait vun de starven Baseballspeler Bruce Person in Bang the Drum Slowly. för dat he uttekent worrn is. In’t glieke Johr speel he in Mean Streets dat eerste mol ünner de Regie vun Martin Scorsese. Alltosamen hett he in acht vun Scorseses Filmen mitspeelt, so ok in Klassikers as Taxi Driver, Goodfellas oder Casino. Sien eersten Oscar as best Nevendorsteller hett De Niro 1974 för sien Rull as Vito Corleone in Francis Ford Coppolas Film The Godfather, Part II kregen, wodör he to’n Star in Hollywood worrn is.

Es Oscar as besten Hööftdorsteller geev dat för Raging Bull – ok för en Film vun Scorsese. För de Rull vun de öllern warrn Boxer Jake LaMotta hett he 27 Kilogramm Gewicht toleggt, wat bit vundaag as Hööchpunkt vunvt Method Acting. In’t Johr 1999 hett he denn tosamen mit Billy Crystal de Mafie-Kummedie Analyze This dreiht, de weltwiet en groten Kinospood worrn is. De nächste grote Hit keem al in’t foolgen Johr mit Meet the Parents, de veer Johr later mit Meet the Fockers teemlich spoodriek wieterföhrt worrn is. 

As Speelbaas hett De Niro al 1993 mit A Bronx Tale to’n eersten mol arbeit. Sien tweete film as Speelbaas weer 2006 The Good Shepherd, för den he Matt Damon un Angelina Jolie för de Hööftrullen utsöcht hett. Bi den Film hett he ok de Produkschoon övernahmen un weer ok as Schauspeler mit dorbi. Weltwiet hett de Film 100 Millionen US-Dollar inspeelt, wo vun alleen 60 Millionen in de USA tosamenkemen. Vör allen aver hett he veel in Gangsterfilmen mitspeelt.

Blangen Schauspelerkollegen as Al Pacino, Dustin Hoffman, Robert Redford un Jack Nicholson gellt Robert De Niro as een vun de besten amerikaanschen Charakterdorstellers vun de hüütigen Tiet. För allen sien Rullen ut de 1970er un 1980er Johren warrt ünner de Filmkritikers as de intressantesten ansehn. He hett mit vele naamhafte Speelbasen tosamenarbeit as Scorsese oder ok Francis Ford Coppola, Bernardo Bertolucci, Sergio Leone, Terry Gilliam, Michael Cimino oder Martin Ritt.

De Niro höört ok de New Yorker Produkschoonsfirma Tribeca. In de letzten Johren hett he de Filmutwahl mehr un mehr an den Mainstream anpasst, üm de Firma finanziell to stütten. He hett opketzt meist blots noch Krimis un Kummedien dreiht, in de he sien Rullen faken as Parodien op sien fröheren Rullen anleggt hett. Mag wesen, dat dorüm sien letzte Oscar-Nomineeren al 1991 weer.

In’n November 2004 hett De Niro op sien Farm in de Catskill Mountains, nich wiet weg vun New York, sien teihn Johr jüngere Fro Grace Hightower to’n tweeten mol heiraat. De vörherige Scheden is nienich rechtskräftig worrn. Ut de Verbinnen to ehr, is al 1998 en Söhn tostannen kamen.

Een vun sien beropensten Zitaten is: „Ik künn ok’n Schnitzel spelen!„Ich könnte auch ein Schnitzel spielen!“ – Starbase op Gala.de – Bild 1

 Filmografie (Utwahl) 
 Johr Titel FunkschoonSynchroonsnacker 1969 Sam’s Song(dt.: Wer die Killer ruft) Schauspeler   1970 Bloody Mama Schauspeler Jürgen Clausen 1971 Born to Win(dt.: Pforte zur Hölle) Schauspeler Christian Brückner 1971 The Gang That Couldn’t Shoot Straight(dt.: Wo Gangster um die Ecke knallen) Schauspeler Claus Jurichs 1973 Mean Streets(dt.: Hexenkessel) Schauspeler Rolf Zacher 1973 Bang the Drum Slowly(dt.: Das letzte Spiel) Schauspeler Martin Umbach 1974 The Godfather Part II(dt.: Der Pate – Teil 2) Schauspeler Christian Brückner 1976 The Last Tycoon(dt.: Der letzte Tycoon) Schauspeler Christian Brückner 1976 Novecento(dt.: 1900) Schauspeler Eckart Dux 1976 Taxi Driver Schauspeler Christian Brückner 1978 The Deer Hunter(dt.: Die durch die Hölle gehen) Schauspeler Christian Brückner 1980 Raging Bull(dt.: Wie ein wilder Stier) Schauspeler Christian Brückner 1981 True Confessions(dt.: Fesseln der Macht) Schauspeler Joachim Kerzel 1984 Once Upon a Time in America(dt.: Es war einmal in Amerika) Schauspeler Joachim Kerzel (Kino)Christian Brückner (DVD) 1985 Brazil Schauspeler Joachim Kerzel 1985 Falling in Love(dt.: Der Liebe verfallen) Schauspeler Joachim Kerzel 1987 Angel Heart Schauspeler Joachim Kerzel 1987 The Untouchables(dt.: The Untouchables – Die Unbestechlichen) Schauspeler Joachim Kerzel 1990 Goodfellas(dt.: Good Fellas – Drei Jahrzehnte in der Mafia) Schauspeler Christian Brückner 1990 Awakenings(dt.: Zeit des Erwachens) Schauspeler Christian Brückner 1991 Cape Fear(dt.: Kap der Angst) Schauspeler Christian Brückner 1991 Backdraft(dt.: Backdraft – Männer, die durchs Feuer gehen) Schauspeler Christian Brückner 1992 Night And The City(dt.: Die Nacht von Soho) Schauspeler Christian Brückner 1993 A Bronx Tale(dt.: In den Straßen der Bronx) Schauspeler Speelbaas Produzent Christian Brückner 1993 This Boy’s Life Schauspeler Christian Brückner 1995 Casino Schauspeler Christian Brückner 1995 Heat Schauspeler Christian Brückner 1996 Marvin’s Room(dt.: Marvins Töchter) Schauspeler Christian Brückner 1997 Cop Land Schauspeler Christian Brückner 1997 Jackie Brown Schauspeler Christian Brückner 1998 Ronin Schauspeler Christian Brückner 1999 Analyze This(dt.: Rein Nervensache) Schauspeler Christian Brückner 1999 Flawless(dt.: Makellos) SchauspelerProduzent Christian Brückner 2000 Meet the Parents(dt.: Meine Braut, ihr Vater und ich) SchauspelerProduzent Christian Brückner 2001 Prison Song Produzent — 2002 Showtime Schauspeler Christian Brückner 2002 Analyze That(dt.: Reine Nervensache 2) Schauspeler Christian Brückner 2004 Meet the Fockers(dt.: Meine Frau, ihre Schwiegereltern und ich) SchauspelerProduzent Christian Brückner 2004 Stage Beauty Produzent — 2005 Hide & Seek(dt.: Hide and Seek – Du kannst dich nicht verstecken) Schauspeler Christian Brückner 2006 The Good Shepherd(dt.: Der gute Hirte) SchauspelerProduzentSpeelbaas Christian Brückner 2007 Stardust(dt.: Der Sternwanderer) Schauspeler Christian Brückner 2008 What Just Happened?(dt.: Inside Hollywood) Schauspeler Christian Brückner 2008 Righteous Kill(dt.: Kurzer Prozess – Righteous Kill) Schauspeler Christian Brückner 2009 Everybody’s Fine Schauspeler Christian Brückner 2010 Little Fockersdt.: Meine Frau, unsere Kinder und ich ProduzentSchauspeler Christian Brückner 2010 Stone Schauspeler Christian Brückner 2011 Limitlessdt.: Ohne Limit Schauspeler Christian Brückner 2012 Red Lights Schauspeler Christian Brückner 2012 Being Flynn Schauspeler Christian Brückner 2012 Silver Linings Playbookdt.: Silver Linings Schauspeler Christian Brückner 2013 The Big Weddingdt.: Big Wedding Schauspeler Christian Brückner 2013 The Familydt.: Malavita – The Family Schauspeler Christian Brückner 2013 Last Vegas Schauspeler Christian Brückner 2013 Grudge Matchdt.: Zwei vom gleichen Schlag Schauspeler Christian Brückner 2014 The Bag Mandt.: Motel Room 13 Schauspeler Christian Brückner 2015 The Interndt.: Man lernt nie aus Schauspeler Christian Brückner 2015 Heistdt.: Die Entführung von Bus 657 Schauspeler Christian Brückner 2016 The Comedian Schauspeler Christian Brückner 2016 Dirty Grandpa Schauspeler Christian Brückner 2017 The Wizard of Lies, Feernsehn Schauspeler Christian Brückner 2018 War with Grandpa Schauspeler  

 Utteken 
De Niros Wirken in’n Filmgewarf is utermatig spoodriek. He hett bit hüüt (Juni 2014) 46 Filmpriesen wunnen un weer noch mol för mehr as dat nomineert. En Utwahl vun sien wunnen Priesen:
 1974: den NSFC Award in de Kategorie Best Nevendorsteller för Mean Streets.
 1974: den NYFCC Award in de Kategorie Best Nevendorsteller för Bang the Drum Slowly.
 1975: den Oscar in de Kategorie Best Nevendorsteller för The Godfather, Part II.
 1976: den LAFCA Award in de Kategorie Best Schauspeler för Taxi Driver.
 1980: den LAFCA Award in de Kategorie Best Schauspeler för Raging Bull.
 1981: den Oscar in de Kategorie Best Hööftdorsteller för Raging Bull.
 1981: den BSFC Award in de Kategorie Best Schauspeler för Raging Bull.
 1981: den Golden Globe in de Kategorie Best Hööftdorsteller – Drama för Raging Bull.
 1990: den NBR Award in de Kategorie Best Schauspeler för Awakenings.
 1993: den Golden Lööw för’t Levenswark vun de Filmfestival Venedig.
 1997: den Christopher Award in de Kategorie Speelfilm för Marvin’s Room.
 2001: den MTV Movie Award in de Kategorie Best Filmzitat för Meet the Parents.
 2001: den Pries för’t Levenswark vun de Gotham Awards.
 2003: den Pries för’t Levenswark vun’t American Film Institute.
 2008: de Goldene Kamera för’t Levenswark in de Kategorie Internatschonal.
 2008: den Sünnerpries för rutragen Leistung för’t Weltkino vun’t Karlovy Vary International Film Festival.
 2011: den Cecil B. DeMille Award
 2012: den Hollywood Film Award in de Kategorie Best Nevendorsteller vun’t Johr för Silver Linings Playbook

 Literatur 
 Sabine Horst (Rutgever): Robert De Niro (film: 12). Bertz + Fischer Verlag, Berlin 2002, ISBN 3-929470-82-9
 Meinolf Zurhorst: Robert De Niro. Seine Filme - sein Leben. Heyne-Filmbibliothek, Band 108, 4. Oplaag. Heyne, München 1998, ISBN 3-453-00121-4

 Borns 

 Weblenken 


 Literatur vun un över Robert De Niro in de Düütschen Natschonalbökeree
 Hoochdüütsche Siet över Robert De Niro mit vele Infos & Diskusschoonsforum

Kategorie:Schauspeler
Kategorie:Speelbaas
Kategorie:Filmproduzent
Kategorie:Mann
Kategorie:Börger von de USA
Kategorie:Engelsch
Kategorie:Boren 1943